CELEX: 32011R1087
Language: lv
Date: 2011-10-27 00:00:00
Title: Komisijas Īstenošanas regula (ES) Nr. 1087/2011 ( 2011. gada 27. oktobris ) par grozījumiem Regulā (ES) Nr. 185/2010, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā, attiecībā uz sprāgstvielu atklāšanas sistēmām Dokuments attiecas uz EEZ

28.10.2011   
            
            
               LV
            
            
               Eiropas Savienības Oficiālais Vēstnesis
            
            
               L 281/12
            
         KOMISIJAS ĪSTENOŠANAS REGULA (ES) Nr. 1087/2011
   (2011. gada 27. oktobris)
   par grozījumiem Regulā (ES) Nr. 185/2010, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā, attiecībā uz sprāgstvielu atklāšanas sistēmām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Regulu (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (1), un jo īpaši tās 4. panta 3. punktu,
   tā kā:
   
               (1)
            
            
               Ar Komisijas 2010. gada 4. marta Regulu (ES) Nr. 185/2010, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (2), paredz noteikumus par sprāgstvielu atklāšanas sistēmām.
            
         
               (2)
            
            
               Laika gaitā sprāgstvielu atklāšanas metodes un tehnoloģijas pilnveidojas. Kopsolī ar civilās aviācijas apdraudējumu tendencēm, tehnoloģisko progresu un operatīvo pieredzi gan Savienības, gan pasaules mērogā Komisijai būtu jāpārskata tehniskie un operatīvie noteikumi saistībā ar sprāgstvielu atklāšanas sistēmām.
            
         
               (3)
            
            
               Tāpēc vajadzētu attiecīgi grozīt Regulu (ES) Nr. 185/2010.
            
         
               (4)
            
            
               Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 300/2008 19. panta 1. punktu izveidotā Civilās aviācijas drošības komiteja,
            
         IR PIEŅĒMUSI ŠO REGULU.
   1. pants
   Regulas (ES) Nr. 185/2010 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 27. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 97, 9.4.2008., 72. lpp.
   
      (2)  OV L 55, 5.3.2010., 1. lpp.
   
      PIELIKUMS
      Regulas (ES) Nr. 185/2010 pielikuma 12. nodaļā 12.4.2. punktu aizstāj ar šādu:
      
         “12.4.2.   
               EDS standarti
         
         
                     12.4.2.1.
                  
                  
                     Ir trīs EDS standarti. Sīki izklāstītas šo standartu prasības ir paredzētas atsevišķā Komisijas lēmumā.
                  
               
                     12.4.2.2.
                  
                  
                     Visas EDS atbilst 1. standartam.
                  
               
                     12.4.2.3.
                  
                  
                     Šis 1. standarts zaudē spēku 2012. gada 1. septembrī.
                  
               
                     12.4.2.4.
                  
                  
                     Pilnvarotā iestāde var atļaut vēlākais līdz 2014. gada 1. janvārim turpināt izmantot 1. standartam atbilstošas EDS, kas uzstādītas no 2003. gada 1. janvāra līdz 2006. gada 1. septembrim.
                  
               
                     12.4.2.5.
                  
                  
                     Visām EDS, kas uzstādītas no 2007. gada 1. janvāra, piemēro 2. standartu, ja pirms 2006. gada 19. oktobra nav parakstīts līgums par 1. standartam atbilstošas EDS uzstādīšanu.
                  
               
                     12.4.2.6.
                  
                  
                     Visas EDS atbilst 2. standartam vēlākais līdz 2012. gada 1. septembrim, izņemot gadījumus, kad piemēro 12.4.2.4. punktu.
                  
               
                     12.4.2.7.
                  
                  
                     Šis 2. standarts zaudē spēku 2020. gada 1. septembrī.
                  
               
                     12.4.2.8.
                  
                  
                     Pilnvarotā iestāde var atļaut vēlākais līdz 2022. gada 1. septembrim turpināt izmantot 2. standartam atbilstošas EDS, kas uzstādītas no 2011. gada 1. janvāra līdz 2014. gada 1. septembrim.
                  
               
                     12.4.2.9.
                  
                  
                     Ja attiecīgā iestāde atļauj pēc 2020. gada 1. septembra turpināt izmantot 2. standartam atbilstošas EDS, tā par to informē Komisiju.
                  
               
                     12.4.2.10.
                  
                  
                     Visām EDS, kas uzstādītas no 2014. gada 1. septembra, piemēro 3. standartu.
                  
               
                     12.4.2.11.
                  
                  
                     Visas EDS atbilst 3. standartam vēlākais līdz 2020. gada 1. septembrim, izņemot gadījumus, kad piemēro 12.4.2.8. punktu.”